Document ID: 32002R1272

Komisijas Regula (EK) Nr. 1272/2002
(2002. gada 12. jūlijs),
ar ko groza kodus un aprakstus dažiem produktiem, kuri uzskaitīti pielikumā Padomes Regulai (EEK) Nr. 827/68 par dažu Līguma II pielikumā uzskaitīto produktu tirgus kopīgo organizāciju
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1979. gada 5. februāra Regulu (EEK) Nr. 234/79 par kopīgā muitas tarifa lauksaimniecības produktu nomenklatūras pielāgošanas procedūru [1], kurā jaunākie grozījumi izdarīti ar Regulu (EK) Nr. 3290/94 [2], un jo īpaši tās 2. panta 1. punktu,
tā kā:
(1) I pielikumā Padomes 1987. gada 23. jūlija Regulai (EEK) Nr. 2658/87 par tarifu un statistikas nomenklatūru un par kopējo muitas tarifu [3], kurā jaunākie grozījumi izdarīti ar Komisijas Regulu (EK) Nr. 969/2002 [4], ir iekļauta šobrīd spēkā esošā kombinētā nomenklatūra.
(2) Daži kodi un apraksti pielikumā Padomes Regulai (EEK) Nr. 827/68 [5], kurā jaunākie grozījumi izdarīti ar Regulu (EK) Nr. 195/96 [6], vairs neatbilst kodiem un aprakstiem kombinētajā nomenklatūrā. Tādēļ ir jāgroza Regulas (EEK) Nr. 827/68 pielikums. Lai atvieglotu tā lasāmību, minētās regulas pielikums jāaizstāj ar jaunu, aktualizētu pielikumu.
(3) Šajā regulā paredzētie pasākumi ir saskaņā ar visu attiecīgo pārvaldības komiteju atzinumu,
IR PIEŅĒMUSI ŠO REGULU.
1. pants
Regulas (EEK) Nr. 827/68 pielikumu aizstāj ar šīs Regulas pielikumu.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 12. jūlijā

Labels: 19
6